Hr Paul Kunimägi
Kaitseministeerium
Sakala 1
15094 Tallinn

Teie 03.03.2025 nr 12-1/25/85	
			
		Meie 26.03.2025 nr KV-4.1-3.1/25/4848-2	

Ehitamisel välilasketiir Pärnu maakonnas	

Austatud hr Kunimägi	

Kaitseväele on edastatud Kaitseministeeriumi 03.03.2025 dokument nr 12-1/25/85 „Ehitamisel välilasketiir Pärnu maakonnas", milles palutakse Kaitseväe ja Kaitseliidu seisukohta, kas on ühiskasutamise osas ettepanekuid või huvi kasutamise kohta.

Lisaks soovitakse Kaitseväe hinnangut lasketiiru sobivuse kohta riigikaitseliste ehitiste töövõimest lähtuvalt - Kaitseministeeriumi hinnangul asub lasketiiru lähedal Määruse nr 16 lisas 2 toodud riigikaitseline ehitis. 

Kaitseväe ettepanek on Maidla kinnistu, Majaka küla, Häädemeeste vald, Pärnu maakond, 86009 Almeku lasketiiru planeeringu seletuskirjale lisada täiendavalt alljärgnevad punktid ja soovitused:
1.	seletuskirja lk 3 on ära toodud viide kehtetule siseministri määrusele nr 56. Kehtiv määrus on 26.02.2021 nr 12. Lasketiir tuleks rajada vastavalt kehtiva määruse nr 12 nõuetele;

2.	seletuskirja lk 5 ptk 6 on ära toodud, et: lasketiirude (seisev põder 300m; jooksev põder 100m ning jooksev metssiga 50m) projekteerimisel ja ehitamisel järgitakse Kaitseväe juhataja käskkirja nr.153 (01.juuni 2007) „Kaitseväe ja Kaitseliidu harjutusväljadele ja väljaõppeehitistele esitatavad tehnilised nõuded“. Toome välja, et antud käskkiri on kehtetu ja kehtiv on kaitseväe juhataja 2019 käskkiri nr 174 „Väljaõppeehitistele esitatavad tehnilised nõuded“. Sama märkus lk 5 ära toodud ptk 5 viitele kehtetule käskkirjale. Lasketiir tuleks rajada nii, et see vastaks kehtiva käskkirja nr 174 nõuetele;

3.	seletuskirjas nr 4 on viidatud kehtetule majandus- ja taristuministri määrusele. Lasketiiru andmed tuleb ettevõttel esitada kehtiva määruse 05.06.2015 nr 57 „Ehitise tehniliste andmete loetelu ja arvestamise alused“ järgi;

4.	seletuskirjas nr 6 punktis 6.2 on ära toodud, et: „Aja jooksul muudavad löögimõju keskpunkti taga liiva maanduvad kuulid selle peeneks tolmuks, siis tuleks liiv välja vahetada“. Toome välja, et selline tolm võib olla nii terviserisk kui ka keskkonnaohtlik seoses suure raskemetallisisaldusega. Ettevõttel tuleb analüüsida ja vajadusel kirjeldada sellise ohtliku liivatolmu vahetamise protseduuri, et ei tekiks töötajatele tervisekahjustusi;

5.	Kaitsevägi võib olla tulevikus huvitatud antud lasketiiru kasutamise võimalusest, kui kõik muud olemasolevad harjutusväljad ja lasketiirud on üle koormatud. Kaitsevägi antud lasketiiru arendamiseks rahalisi vahendeid ja kaasrahastust ei planeeri.

Lugupidamisega	

[ allkirjastatud digitaalselt ]

Eero Neemla	
Kolonel	
Kaitseväe peastaabi analüüsi- ja planeerimisosakonna ülem	

		

Peeter Subbi 717 1520
peeter.subbi@mil.ee